Държавен вестник, бр. 9, 2018 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  9
ПОСТАНОВЛЕНИЕ № 10 
ОТ 23 ЯНУАРИ 2018 Г.
за приемане на Наредба за съществените 
изисквания и оценяване на съответствието 
на уредите, захранвани с газово гориво
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за съ­
ществените изисквания и оценяване на съ­
ответствието на уредите, захранвани с газово 
гориво.
Заключителни разпоредби
§ 1. Отменят се:
1. Наредбата за съществените изисквания и 
оценяване съответствието на газовите уреди, 
приета с Постановление № 250 на Минис­
терския съвет от 2003 г. (обн., ДВ, бр. 100 от 
2003 г.; изм. и доп., бр. 24 и 40 от 2006 г. и 
бр. 50 от 2014 г.).
2. Постановление № 250 на Министерския 
съвет от 2003 г. за приемане на Наредба за 
съществените изисквания и оценяване съот­
ветствието на газовите уреди (ДВ, бр. 100 от 
2003 г.).
§ 2. Постановлението влиза в сила от 
21 април 2018 г. с изключение на разпоред­
бите на глава трета и на § 4 от преходните 
и заключителните разпоредби на наредбата 
по член единствен, които влизат в сила от 
деня на обнародването на постановлението в 
„Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
НАРЕДБА 
за съществените изисквания и оценяване 
на съответствието на уредите, захранвани 
с газово гориво
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. съществените изисквания към уредите, 
захранвани с газово гориво, и към устрой­
ствата, предназначени за такива уреди, на­
ричани по-нататък „уреди“ и „устройства“;
2. процедурите за оценяване на съответ­
ствието и начините за удостоверяване на съ­
ответствието със съществените изисквания;
3. задълженията на икономическите опе­
ратори;
4. редът за издаване на разрешения за 
извършване на оценяване на съответствието 
и задълженията на нотифицираните органи.
Чл. 2. Наредбата се прилага за уреди­
те и устройствата, които са обхванати от 
Регламент (ЕС) 2016/426 на Европейския 
парламент и на Съвета от 9 март 2016 г. от­
носно уредите, захранвани с газово гориво, 
и за отмяна на Директива 2009/142/ЕО (ОВ, 
L 81/99 от 31 март 2016 г.), наричан по-на­
татък „Регламент (ЕС) 2016/426“.
Чл. 3. (1) Уредите се предоставят на па­
зара и се пускат в действие само ако при 
нормална употреба съответстват на Регла­
мент (ЕС) 2016/426.
(2) Устройствата се предоставят на пазара 
само ако съответстват на Регламент (ЕС) 
2016/426.
(3) Предоставянето на пазара и пускането 
в действие на уреди, които са в съответствие 
с Регламент (ЕС) 2016/426, не се забранява, 
ограничава или възпрепятства във връзка 
с аспектите, обхванати от Регламент (ЕС) 
2016/426.
(4) Предоставянето на пазара на устрой­
ства, които са в съответствие с Регламент 
(ЕС) 2016/426, не се забранява, ограничава 
или възпрепятства във връзка с рисковете, 
обхванати от Регламент (ЕС) 2016/426.
(5) Показването на търговски панаири, 
изложения, демонстрации или подобни про­
яви на уреди или устройства, които не са в 
съответствие с Регламент (ЕС) 2016/426, се 
извършва при спазване на изискванията на 
чл. 6, параграф 3 от регламента.
Чл. 4. Всеки уред и всяко устройство тряб­
ва да отговаря на приложимите съществени 
изисквания, определени в Приложение I към 
Регламент (ЕС) 2016/426.
Чл. 5. Съответствието на уредите и на 
устройствата с приложимите съществени 
изисквания се оценява по избрана от про­
изводителя процедура за оценяване на съ­
ответствието съгласно чл. 14 от Регламент 
(ЕС) 2016/426.
Чл. 6. (1) За уредите и за устройствата, 
чието съответствие е било оценено съгласно 
процедура за оценяване на съответствието 
по чл. 14 от Регламент (ЕС) 2016/426, се 
съставя ЕС декларация за съответствие съ­
гласно изискванията на чл. 15 от Регламент 
(ЕС) 2016/426.
(2) ЕС декларацията за съответствие се 
превежда на езика, определен от съответната 
държава членка, на чиято територия уредът 
или устройството се пуска или предоставя 
на пазара. Когато уредът или устройство­
то се пуска или предоставя на пазара на 
територията на Република България и ЕС 
декларацията за съответствие не е съста­
вена на български език, тя се превежда на 
български език.
(3) Изискването по чл. 15, параграф 4 от 
Регламент (ЕС) 2016/426 може да се изпълни 
чрез съставяне на досие от отделните ЕС 
декларации за съответствие, които се из­
искват от всички приложими за уреда или